Diari Oficial de la Generalitat Valenciana


Sumari del DOGV 5801, del 08-07-2008 (2008/8483)

DECRET 99/2008, de 4 de juliol, del Consell, pel qual es crea un institut d'Educació Secundària a Vallada, per transfor-mació de la secció d'Educació Secundària existent.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8483


Data del document
:   04-07-2008

Organisme emissor
:   Conselleria d'Educació

Tipus de document
:   Decret

Descriptors 

:   * Vallada
    * ensenyament secundari
    * centre d'ensenyament
    * ensenyament públic

DECRET 99/2008, de 4 de juliol, del Consell, pel qual es crea un institut d'Educació Secundària a Vallada, per transfor-mació de la secció d'Educació Secundària existent. [2008/8483]  
L'Orde de 5 de novembre de 1998, de la Conselleria de Cultura, Educació i Ciència, va crear una secció a Vallada dependent de l'Institut d'Educació Secundària de Moixent.  
Este curs escolar el centre ha d'impartir un cicle formatiu de Formació Professional i, per això mateix, la secció deixa d'impartir amb exclusivitat l'Educació Secundària Obligatòria, a sensu contrario del que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana. Com a conseqüència d'això, en perdre el requisit d'exclusivitat, el centre ha de transformar-se en institut.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 4 de juliol de 2008,  
DECRETE  
Article únic  
Es crea, per transformació de la Secció d'Educació Secundària de Vallada, dependent de l'Institut d'Educació Secundària de Moixent, codi 82785992, el següent centre docent:  
Província: València.  
Localitat: Vallada.  
Denominació: Institut d'Educació Secundària.  
Titular: Generalitat.   
Codi: 46979405.  
Domicili: c/ Miguel Hernández, 3.  
Composició: 8 unitats d'Educació Secundària Obligatòria i 1 cicle formatiu de Formació Professional.  
Capacitat: 240 places escolars d'Educació Secundària Obligatòria i 60 places escolars de Formació Professional Específica.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destí definitiu al centre actualment existent, s'integrarà en el nou institut.  
Tercera  
El material inventariable i fungible de la secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per al compliment i el desplegament del que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2007/2008.  
Valencia, 4 de juliol de 2008.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN